223 



dingen zertrennt und starc wider einandren; es warent nit 

 nun in einer yeden gmeind sonder in einem yetlichen dorf 

 die punzlüt wider einandren von wägen des Pass und was 

 liberal und all tag in allen dryen Pündten unsäglich gros 

 gschrey, rumor, kyben, zancken, disputieren, nydt, hass, 

 unwilen, fientschafft, zanck, hader, Stoss, lermen, schlachen, 

 ufeinandrenhouwen etc. 



Uff der Piarena »*» han ich sälber am 30ten Merzen ob 

 20 Fendli Punzlüt gsechen zemmen züchen, und in der Helgen 

 Österlichen wuchen am Hochendonnstag warend 28 Fendli 

 uff Curer rossboden. Da erschinend die gsanthen von alen 

 13 Ortten der Eidgnoschafft. Do lies man ob 1000 musch- 

 ceten abgan und schos man eins uf das ander, dass man 

 meint, der boden hell zittret und als ob die bärgen erach- 

 tend. Und war am selben tag aber als wider einandren 

 und ist nütestweniger, das ein gross wunder ist, on bluot- 

 vergiessen abgangen. Es war dozmal ein grimmi kelti. In 

 der ersten wuchen nach dem H. Ostertag ward ein Straf- 

 gericht gsezt von 70 rächtsprächeren und 1000 göümeren, 

 doch wart die zal der göümeren vorzuo gmindret, und ist 

 ein teil volc 8 tag und 14 tag nach Ostren abzogen. Doch 

 wurdent by einem ieden fendli anderhalb 100 man gelasen, 

 US denen man gschwornen und göümer erwellt hat. Und 

 wart H. Baselga sampt H. Schcarpated mit groser rumor 

 nit one gfar viel bluotvergiessens uff dem Hof in der münz 

 gfangen und durch etlich 1000 man uf das kouffhus gfüert. 

 Es wart ouch Landtvogt Beli gfangen, die Probsty gstürrmet, 

 ufbrochen, und In mit groser ungstümigkeil und unsäglichem 

 gschrey uf dz koufhus gfüert. Witer hat man griffen zum 

 landschryber Niclas Wildiner ab Davas und in dermassen 



